L'Ajuntament llança el programa de pràctiques formatives “Llíria et beca” en modalitat estudiants
17 de juny de 2025

L'Ajuntament de Llíria, a través de la Regidoria de Foment Econòmic, ha convocat el programa de pràctiques formatives “Llíria et beca” en modalitat estudiants. Està obert a un total de 20 estudiants de la localitat. El termini per a presentar les sol·licituds estarà disponible del 18 de juny a l'1 de juliol, els dos inclusivament.

Està previst que les persones seleccionades s'incorporen en dos períodes distints. En el primer s'incorporaran deu estudiants, per a treballar del 15 de juliol al 15 d'agost, i en el segon els altres deu, per a treballar de l'1 al 31 d'agost, tot això en diferents departaments municipals. Les pràctiques estan remunerades amb 863,33 euros mensuals.

Els solicitants hauran d'indicar en la sol·licitud quina convocatòria de Beca prefereixen.

L'edil de Foment Econòmic, Paco Gorrea, ha destacat que “continuem apostant per la formació dels estudiants, amb la finalitat que coneguen l'administració mitjançant un programa de beques”.

Les bases de la convocatòria estan disponibles en el web municipal.

A partir de demà es podran presentar les sol·licituds en el següent enllaç:

https://sede.lliria.es/sta/carpetapublic/doevent?app\_code=sta&page\_code=pts\_catserv&detalle=6269011716185572999500

També s'admeten sol·licituds de manera presencial en la OAC.